Boek: Groot avonture wag op die Sproetebessie-bendeTroula Goosen Milan, Andante en Nova gaan na ŉ musiekfees om die beroemde popster, Tyrion, te sien optree, maar daar wag ŉ groter avontuur op hulle. Milan beland op die verhoog saam met die Kaalbas Kitare en uit die bloute ontvang hulle ŉ uitnodiging om ŉ slypskool by ŉ eksklusiewe superster-akademie by te woon. Maar daar skuil ŉ donker geheim agter die Swart Roos en die drie van hulle moet vinnig plan maak, net soos toe hulle eens die bekende Sproetebessie-bende was. Die Sproetebessies en die hart van die Swart Roos is deur Troula Goosen geskryf en dit word deur NB-Uitgewers uitgegee. Goosen droom sedert haar kinderjare daarvan om te skryf. Ná ŉ aantal besige jare as binneversierder op Riversdal het sy in 2008 ŉ aanlyn skryfkursus voltooi. Sy skryf sedertdien kortverhale en novelles vir opvoedkundige uitgewers. In 2016 is Spooksoene, haar eerste vollengte-jeugverhaal, met ŉ ATKV-Woordveertjie bekroon. Goosen is ook bekend vir die Raaisel-reeks wat uit Raaiselklip, Raaiselster en Raaiselsee bestaan. Prys: R165,00* *Prys onderworpe aan verandering Koop die boeke by Graffiti Boeke